મજેદાર વાત એ છે કે, આ કવરની મોડેલ ગીલુ કહે છે, "હું તો કુંવારી છું અને માતા પણ નથી, છતાં મને આ ઉમદા વિચાર માટે મોડેલીંગ કરવાનું ખુબ જ ગમ્યું." આ અગાઉ 'ઇન્સ્ટાગ્રામ' ઉપર પોતાના ત્રણ વર્ષના બીજા પુત્ર મોહનને સ્તનપાન કરાવતી એક તસવીર અનુષ્કા શંકરે મૂકી હતી. તેણે લખ્યું હતું કે, "મારા પુત્ર તરીકે મારી અંદર રહેલા આ માનવ આત્માના વિકાસની ગાથાને, તે જ્યારથી જન્મ્યો તત્ક્ષણથી તેના સાક્ષી બનવાની આ પળ છે. હું આમ કરીને મારા બાળકોમાં અનંતપ્રેમના સ્ત્રોતનું આરોપણ કરી રહી છું. મારા શરીરમાં આ જે ચમત્કાર થયો છે તે ગૌરવપૂર્ણ છે, તેણે મને પૂર્ણ બનાવી છે. જયારે-જયારે હું મારા પુત્રને 'હેપી બર્થ-ડે કહું છું, ત્યારે મારામાં શાંતિ, ગૌરવ અને કૃતજ્ઞતાની લાગણી જન્મે છે."